271 



vil være Meteorologens nærmeste Opgave, og heldigt 

 for ham og hans Videnskab vil det være, jo mere 

 taalmodigt og roligt han imødeseer Fremtidens Resultater. 

 At vi Lægfolk naturligvis med Længsel vente paa det Re- 

 sultat, der nærmest interesserer os: Forudbestemmelsen 

 af Enkelthederne i Vejrliget for et bestemt Sted, er let at 

 forstaae; men i den Henseende maa vi nedstemme For- 

 haabningerne; efter al Sandsynlighed vil Meteorologien ikke 

 i den første Tid kunne bringe nogen overraskende eller 

 glimrende Opdagelse, den vil kun frembyde en stadig Ar- 

 bejden mod et Maal, en Samlen og kritisk Sammenstillen 

 af de mange Iagttagelser, der nu strømme ind under mere 

 eller mindre brugbar Form; hvorvidt den nogensinde vil 

 kunne bringe det til at forudsige Vejrliget for et bestemt 

 Sted, f. Ex. et Aar i Forvejen, synes for Øjeblikket endog 

 temmelig usandsynligt*). 



Før jeg anfører et Exempel paa en saadan Sammen- 

 stillen af Iagttagelserne for en større Del af Jorden, nemlig 

 Europa, maa jeg først kortelig omtale de almindelige Fak- 



*) 1 Danmark er Meteorologien langtfra endnu kommen til sin Ret, 

 væsenligst paa Grund af Mangel paa Kræfter, der udelukkende 

 kunne sysle med den, og paa Midler til Indretning af tidssvarende 

 Observatorier. Paaskjønne maa man imidlertid, hvad det kgl. 

 Landhusholdningsselskab har virket i den Retning, idet det ved 

 paalidelige Mænds frivillige Arbejde har paabegyndt Indsamlingen 

 af et godt Materiale til Bedømmelsen af Landets Klimatologi. 

 Et meget værdifuldt Bidrag har Prof. Holten givet i Viden- 

 skabernes Selskabs Skrifter ved en Bearbejdelse af Vindforholdene 

 for Kjøbenhavn; den originale Maade, hvorpaa Resultaterne ere 

 udjævnede og fremstillede, den snilde Kritik, hvormed de indtil 

 65 Aar gamle Observationer ere benyttede, hgesom ogsaa det for 

 en enkelt Mand overordenlige Arbejde, der er nedlagt i denne 

 Afhandling, vil vurderes højt af Enhver, der interesserer sig for 

 meteorologiske Tndersøgelser. 



